ప్రస్తుతం 'రంగస్థలం' సినిమా షూటింగ్లో బిజీ బిజీగా గడుపుతున్నాడు మెగా పవర్స్టార్ రామ్చరణ్. సుకుమార్ దర్శకత్వంలో సమంత హీరోయిన్గా వస్తున్న ఈ సినిమా షూటింగ్ త్వరత్వరగా జరుగుతోంది. కాగా ఈ సినిమా తర్వాత బోయపాటి శ్రీనివాస్ దర్శకత్వంలో చెర్రీ ఓ సినిమాలో నటించనున్న సంగతి తెలిసిందే. బోయపాటి- చెర్రీ కాంబోలో మాస్ ఓరియెంటెడ్ మసాలా మూవీగా వస్తుందని భావిస్తున్న ఈ సినిమాకు సంబంధించిన ఓ ఇంట్రెస్టింగ్ న్యూస్ ఇప్పుడు ఫిలింనగర్ సర్కిల్లో వైరల్ అవుతోంది.నందమూరి వారసుడైన తారకరత్న బోయపాటి- చెర్రీ సినిమాలో ఓ ముఖ్యపాత్రలో నటిస్తున్నాడనేది ఆ వార్త సారాంశం. సినిమాలో ఓ పవర్ఫుల్ విలన్గా తారకరత్న దర్శనమిస్తాడని తెలుస్తోంది. ఇందులో నిజానిజాలు ఎంతవరకున్నాయనేది అటుంచితే.. యమ స్పీడుగా హిట్స్ తన ఖాతాలో వేసుకుంటూ దూసుకుపోతున్న మెగా వారసుడితో, నందమూరి వారసుడు కూడా వెండితెరపై కనిపిస్తే.. ఆ హోరాహోరీ సన్నివేశాలు చూడాలనే ఉత్సాహం ప్రేక్షకుల్లో ఇప్పటినుండే మొదలైంది. అంతేకాదు కెరీర్ పరంగా కాస్త డీలా పడిన తారకరత్న.. బోయపాటి మార్క్తో వస్తున్న ఈ సినిమాతో ఇక పుంజుకోవడం ఖాయం అనే టాక్ కూడా వినిపిస్తోంది.
prastutam 'rangasthalam' sinima shootinglo biji bijiga gaduputunnadu mega powerstar ramcharan. sukumar darsakatvamlo samanta heroinga vastunna ee sinima shooting twaratvaragaa jarugutondi. kaga ee sinima tarvaata boyapati srinivas darsakatvamlo cherri oo cinemalo natinchanunna sangati telisinde. boyapati- cherri kambolo mas oriyented masala mooveegaa vastundani bhaavistunna ee sinimaaku sambandhinchina oo intresting neus ippudu phillinagar sarkillo vairal avutondi.nandamuri vaarasudaina taarakaratna boyapati- cherri cinemalo oo mukhyapaatralo natistunnadanedi aa vaarta saaraamsam. cinemalo oo powerful vilangaa taarakaratna darsanamistaadani telustondi. indulo nijaanijaalu entavarakunnayanedi atunchithe.. yama speedugaa hits tana khaataalo vesukuntu doosukupotunna mega vaarasuditoe, nandamuri vaarasudu kuudaa venditerapai kanipiste.. aa horahori sannivesaalu chudalane utsaaham prekshakullo ippatinunde modalaindi. antekaadu kereer paramgaa kaasta deela padina taarakaratna.. boyapati markto vastunna ee sinimaatho ika punjukovadam khayam ane tack kuudaa vinipistondi.